ⵉⵍⴽⵎⵉⵎⵥ ⴰⵣⴳⵣⴰⵡ

ⵉⵍⴽⵎⵉⵎⵥ ⴰⵣⴳⵣⴰⵡ (ⵙ ⵓⵙⴽⴽⵉⵍ ⴰⵍⴰⵜⵉⵏⵉ: ilkmimẓ azgzaw) ⵉⴳⴰ ⴰⴷⵍⵉⵙ ⵏ ⵜⵎⴷⵢⴰⵣⵉⵏ ⵏⵏⴰ ⵜⵓⵔⴰ ⵜⵎⴰⵔⴰⵜ ⴷ ⵜⵎⴷⵢⴰⵣⵜ ⵜⴰⵎⵖⵔⵉⴱⵉⵜ ⵜⴰⵎⴰⵣⵉⵖⵜ ⵎⵍⵄⵉⴷ ⵍⵄⴷⵏⴰⵏⵉ ⴳ ⵓⵙⴳⴳⵯⴰⵙ ⵏ 2013, ⵙⴳ ⵜⵥⵕⵉⴳⵉⵏ ⵏ ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ. ⵉⴳⴰ ⵓⴷⵍⵉⵙ ⵏ ⵉⵍⴽⵎⵉⵎⵥ ⴰⵣⴳⵣⴰⵡ ⵉⵅⴼⴷⴷⵉ ⵏⵉⵖ ⴰⴷⵍⵉⵙ ⴰⵎⵣⵡⴰⵔⵓ ⵏⵏⴰ ⴷ ⵉⴼⴼⵓⵖⵏ ⵉ ⵜⵎⴷⵢⴰⵣⵜ ⵜⴰⵄⵔⵔⵉⵎⵜ ⵎⵍⵄⵉⴷ ⵍⵄⴷⵏⴰⵏⵉ ⴳ ⵜⵉⵣⵉ ⵍⵍⵉ ⴳ ⵏⵉⵜ ⵙⵓⵍ ⵜⴳⴰ ⵜⴰⵎⵣⵔⴰⵡⵜ ⴳ ⵉⵎⵉⵔ ⵏ ⵜⵓⵔⴰⴳⵜ ⴳ ⵜⵣⵓⵏⵉ ⵏ ⵜⵖⵓⵔⵉⵡⵉⵏ ⵜⵉⵎⴰⵣⵉⵖⵉⵏ ⴳ ⵜⵙⴷⴰⵡⵉⵜ ⵏ ⵉⴱⵏ ⵥⵓⵀⵕ, ⴳ ⵓⴳⴰⴷⵉⵔ.

 ⵜⴰⵎⴰⵔⴰⵜ 
ⵎⵍⵄⵉⴷ ⵍⵄⴷⵏⴰⵏⵉ (ⵙ ⵜⴼⵕⴰⵏⵚⵉⵚⵜ: Moulaid El-Adnani) ⵜⴳⴰ ⵜⴰⵎⴰⵔⴰⵜ ⵙ ⵜⵎⴰⵣⵉⵖⵜ, ⵜⵓⵔⴰ ⴳ ⵎⵏⵏⴰⵡ ⵉⴳⵔⴰⵏ ⵏ ⵜⵙⴽⵍⴰ, ⵜⴳⴰ ⵜⴰⵎⴷⵢⴰⵣⵜ, ⵜⴰⵎⵓⵏⴳⴰⵍⵜ, ⴷ ⵜⵎⵙⵙⵓⵖⵍⵜ ⵙ ⵜⵎⴰⵣⵉⵖⵜ. ⵜⵍⵓⵍ ⴳ ⵓⵙⴳⴳⵯⴰⵙ ⵏ 1987 ⴳ ⵓⵙⵓⵏ ⵏ ⵓⴳⵕⴹ ⵏ ⵉⴷⴰⵡⴽⵏⵙⵓⵙ, ⵜⴰⴳⵔⴰⵡⵜ ⵏ ⵉⵖⵔⵎ, ⵜⴰⵙⴳⴰ ⵏ ⵜⵔⵓⴷⴰⵏⵜ. ⵜⴹⴼⵕ ⴰⵙⵙⵍⵎⴷ ⵏⵏⵙ ⴰⵎⵏⵣⵓ ⴳ ⵜⵎⵔⵙⵍⵜ ⵏ ⵍⵀⵓⵣⴰⵍⵉ, ⵜⴰⵎⵥ ⴰⴱⴰⴽⴰⵍⵓⵕⵢⴰ ⴳ ⵓⵙⵉⵏⴰⵏ ⵏ ⵓⵙⵎⴷⵉ ⵍⴰⵔⴰⴽ, ⴷⴰⵜ ⴰⴷ ⵜⵎⵎⴰⵜⵜⵉ ⵙ ⵜⵙⴷⴰⵡⵉⵜ ⵏ ⵉⴱⵏ ⵥⵓⵀⵕ ⴳ ⵓⴳⴰⴷⵉⵔ ⵍⵍⵉ ⴳ ⵜⵓⵎⵥ ⵜⵓⵔⴰⴳⵜ ⴳ ⵜⵖⵓⵔⵉⵡⵉⵏ ⵜⵉⵎⴰⵣⵉⵖⵉⵏ. ⵎⵍⵄⵉⴷ ⵍⵄⴷⵏⴰⵏⵉ ⴷ ⵜⴰⵙⵍⵎⴰⴷⵜ ⵜⴰⵎⵥⵍⴰⵢⵜ ⴳ ⵜⵓⵜⵍⴰⵜ ⵜⴰⵎⴰⵣⵉⵖⵜ, ⵜⵙⵡⵡⵓⵔⵉ ⴳ ⵜⵎⵃⴹⵉⵜ ⵜⴰⵙⴳⴰ ⵏ ⵉⴼⵔⴰⵏⵜⴰⴷⵔⴰⵡⵜ ⵏ ⵜⵎⴷⵢⴰⵣⵜ ⴳ ⵉⵡⵉⵣ ⵏ ⵓⵎⵚⵕⵉ ⴰⵙⴽⵍⴰⵏ ⵏ ⵜⵎⵙⵎⵓⵏⵜ ⵍⵇⴰⵚⴰⴱⴰ ⴳ ⵡⴰⵔⵣⴰⵣⴰⵜ, 2016. ⵜⵙⵙⵓⴼⵖ ⴰⵙ ⴷ ⵜⵣⵍⵖⴰ ⵏ ⵜⵉⵔⵔⴰ ⵎⵏⵏⴰⵡ ⵉⴷⵍⵉⵙⵏ ⴳ ⵉⴳⵔⴰⵏ ⵏ ⵜⵎⴷⵢⴰⵣⵜ ⴷ ⵡⵓⵏⴳⴰⵍ ⴷ ⵓⵙⵓⵖⵍ. ⵜⴷⵔⴰ ⴳ ⵜⵓⴳⵜⵜ ⵏ ⵉⵏⵎⵓⵇⵇⴰⵔⵏ ⵉⵙⴽⵍⴰⵏⵏ ⵎⴽ ⵜⵉⵡⵉ ⵎⵏⵏⴰⵡⵜ ⵜⵙⵎⵖⵓⵔⵉⵏ ⴳ ⵢⵉⴳⵔ ⵏ ⵜⵙⴽⵍⴰ.
 ⵜⴰⵖⴰⵔⵉⴼⵜ 
ⵜⴰⵖⴰⵔⵉⴼⵜⵜⴰⵖⴰⵔⵉⴼⵜ, ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ, DGLAI ⵜⴳⴰ ⴰⵎⵏⴰⵕ ⴰⵎⵣⵡⴰⵔⵓ ⵏ ⵉⴹⵕⵉⵚⵏ ⴷ ⵜⵓⵎⴰⵢⵜ ⵏ ⵓⴷⵍⵉⵙ. ⵜⴰⴳⵔⵓⵎⵎⴰ ⵏ ⵜⵎⴷⵢⴰⵣⵉⵏ ⵉⵍⴽⵎⵉⵎⵥ ⴰⵣⴳⵣⴰⵡ ⵜⵙⵜⵉ ⵜⵎⴰⵔⴰⵜ ⴰⴷ ⵜⵜ ⵜⴷⵍ ⵙ ⵢⴰⵜ ⵜⵖⴰⵔⵉⴼⵜ ⵉⵖⵎⴰⵏ ⵙ ⵓⴽⵯⵍⵓ ⴰⵏⵉⵍⵉ ⴱⴰⵀⵔⴰ ⵉⴼⴰⵡⵏ. ⴳ ⵡⴰⵎⵎⴰⵙ ⵏ ⵜⴰⵙⵏⴰ ⵜⴰⵎⵣⵡⴰⵔⵓⵜ ⵏ ⵜⵖⴰⵔⵉⴼⵜ ⵏⵜⵜⴰⴼ ⵢⴰⵜ ⵜⵓⵡⵍⴰⴼⵜ ⵉⵥⵉⵍⵏ ⵏ ⵓⵏⴰⵥⵓⵕ ⴰⵎⴽⵍⴰⵡ ⵄⴰⴱⴷⵓⵍⵍⴰⵀ ⴰⵎⵏⵏⵓ, ⵉⵜⵜⵢⴰⵔⴰ ⵉⴳⴳⵉ ⵏⵏⵙ ⵓⵣⵡⵍ ⵏ ⵓⴷⵍⵉⵙ ⵙ ⵓⵙⴽⴽⵉⵍ ⵏ ⵜⴼⵉⵏⴰⵖ ⵙ ⵜⵓⵏⵉⵖⵜ ⵉⵣⵓⵔⵏ ⵉⴽⵯⵍⴰⵏ ⵙ ⵓⵙⴳⴳⴰⵏ ⵉ ⵜⴳⵓⵔⵉ ⵉⵍⴽⵎⵉⵎⵥ, ⴷ ⵓⵣⴳⵣⴰⵡ ⵉ ⵜⴳⵓⵔⵉ ⴰⵣⴳⵣⴰⵡ. ⴰⴼⵍⵍⴰ ⵏ ⵓⵣⵡⵍ ⵉⵍⵍⴰ ⵡⴰⵙⵙⵖ ⵏ ⵜⵎⴰⵔⴰⵜ ⵎⵍⵄⵉⴷ ⵍⵄⴷⵏⴰⵏⵉ, ⵉⵜⵜⵢⴰⵔⴰ ⵙ ⵓⵙⴽⴽⵉⵍ ⴰⵍⴰⵜⵉⵏⵉ. ⴰⴼⵍⵍⴰ ⴰⴽⴽⵯ ⵏ ⵜⵙⵏⴰ ⵜⴰⵎⵣⵡⴰⵔⵓⵜ ⵏ ⵜⵖⴰⵔⵉⴼⵜ ⵏⵜⵜⴰⴼⴰ ⴰⵙⵙⴰⵖ ⴷ ⵜⵎⴰⵜⴰⵔⵜ ⵏ ⵜⵙⴳⴰ ⵏ ⵜⵥⵕⵉⴳⵜ : ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ. ⵉⵣⴷⴷⴰⵔ ⵏ ⵜⵖⴰⵔⵉⴼⵜ, ⴷⴷⴰⵡ ⵏ ⵜⵡⵍⴰⴼⵜ ⵉⵜⵜⵢⴰⵔⴰ ⵡⴰⵏⴰⵡ ⴰⵙⴽⵍⴰⵏ ⵏ ⵜⴳⵔⵓⵎⵎⴰ (ⵜⵉⵎⴷⵢⴰⵣⵉⵏ) ⵙ ⵓⵙⴽⴽⵉⵍ ⴰⵍⴰⵜⵉⵏⵉ ⵏ ⵜⵎⴰⵣⵉⵖⵜ.
ⴳ ⵜⴰⵙⵏⴰ ⵜⵉⵙⵙ ⴽⴽⵓⵥⵜ ⵏ ⵜⵖⴰⵔⵉⴼⵜ ⴰⵔ ⴷⴰⵖ ⵏⵜⵜⴰⴼⴰ ⴳ ⵡⴰⵎⵎⴰⵙ ⵏ ⵓⴼⵍⵍⴰ ⴰⵙⵙⴰⵖ ⵏ ⵜⵎⴰⵔⴰⵜ, ⴷⴷⴰⵡ ⴰⵙ ⴰⵣⵡⵍ ⵏ ⵓⴷⵍⵉⵙ ⵜⵜⵢⴰⵔⴰⵏ ⵙ ⵓⵙⴽⴽⵉⵍ ⴰⵍⴰⵜⵉⵏⵉ. ⵉⵜⵜⵢⴰⵔⴰ ⴷⴷⵓ ⵏⵏⵙⵏ ⵙ ⵓⵙⴽⴽⵉⵍ ⵏ ⵜⴼⵉⵏⴰⵖ ⵢⴰⵏ ⵓⴳⵣⵣⵓⵎ ⵙⴳ ⵜⵎⴷⵢⴰⵣⵜ ⴳⵉⵖ :
ⴳⵉⵖ ⵉⴷⵔⴰⵔⵏ
ⴷ ⵡⴰⴽⴰⵍ
ⴰⵔⵓⵖ ⵜⵓⴳⴰ
ⴷ ⵡⴰⴼⴰⵔ
ⴳⵉⵖ ⵉⴳⵏⵏⴰ
ⴰⵔ ⵏⴰⵍⵍⴰ
ⴼ ⵡⵓⴷⵎ ⵏ ⵜⵓⴷⵔⵜ…
ⴳⵉⵖ ⵎⵏⵏⴰⵡ
ⵢⵉⵍⵉ ⴳⵉⴳⵉ ⵎⵏⵏⴰⵡ
ⴳⵉⵖ ⴰⴼⴳⴰⵏ… ! 

ⴳ ⵉⵣⴷⴷⴰⵔ ⴰⴽⴽⵯ ⵏ ⵜⵙⵏⴰ ⵜⵉⵙ ⴽⴽⵓⵥⵜ ⵏ ⵜⵖⴰⵔⵉⴼⵜ, ⴳ ⵜⵙⴳⴰ ⵜⴰⴼⴰⵙⵉⵜ, ⵉⵜⵜⵢⴰⵔⴰ ⵡⴰⵜⵉⴳ ⵏ ⵓⴷⵍⵉⵙ ⵙ ⵓⵙⴽⴽⵉⵍ ⴰⵍⴰⵜⵉⵏⵉ (20 ⵏ ⴷⵔⵀⵎ).

 ⴰⵣⵡⵍ 
ⵜⵙⵜⵉ ⵜⵎⴰⵔⴰⵜ ⵎⵍⵄⵉⴷ ⵍⵄⴷⵏⴰⵏⵉ ⵉ ⵜⴷⵍⴰ ⵏ ⵜⵎⴷⵢⴰⵣⵉⵏ ⵏⵏⵙ ⵉⵍⴽⵎⵉⵎⵥ ⴰⵣⴳⵣⴰⵡ, ⵢⴰⵏ ⵓⵣⵡⵍ ⵏⵏⴰ ⵜⵚⴽⴰ ⴳ ⵜⵡⵉⵍⴰ ⵏ ⵢⴰⵜ ⵜⵡⵉⵏⵙⵜ ⵏ ⵙⵏⴰⵜ ⵜⴳⵓⵔⵉⵡⵉⵏ ⵏⵖ ⵜⴰⴳⵔⵓⵎⵎⴰ ⵜⴰⵙⵎⴰⵡⴰⵏⵜ ⴳ ⵍⵍⴰⵏⵜ ⵙⵏⴰⵜ ⵜⴳⵓⵔⵉⵡⵉⵏ: ⵉⵍⴽⵎⵉⵎⵣ, ⴷ ⴰⵣⴳⵣⴰⵡ; ⵙⵏⴰⵜ ⵜⴳⵓⵔⵉⵡⵉⵏ ⵏⵏⴰ ⴳ ⵏⵏ ⵜⵙⴳⵣⵍ ⵜⵎⴰⵔⴰⵜ ⵉⵏⵓⵎⴰⴽ ⵏ ⵜⵓⵎⴰⵢⵉⵏ ⵏ ⵜⵎⴷⵢⴰⵣⵉⵏ ⵏⵏⵙ:
ⵉⵍⴽⵎⵉⵎⵥ: ⴰⵙⵙⴰⵖ ⴰⵎⴰⵢ ⴰⵎⵢⵉⵡⵏ, ⵉⵟⵟⴰⴼ ⴰⵏⴰⵎⴽ ⵏ ⵢⵉⵖⴷ ⵏⵏⴰ ⴳ ⵙⵓⵍ ⵍⵍⴰⵏⵜ ⵜⵔⴳⵉⵏⵉⵍⴽⵎⵉⵎⵥ, ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ, DGLAIⴰⵏⴰⵎⴽ ⵏ ⵉⵍⴽⵎⵉⵎⵥ, ⵏⵉⵖ ⴰⵏⴰⵎⴽ ⵏ ⵢⵉⵖⴷ ⵉⴽⵜⵉⵏ.ⴰⵣⴳⵣⴰⵡ: ⴰⵙⵙⴰⵖ ⴷ ⵓⴼⵔⵉⵙ ⴰⵎⴰⵢ ⴰⵎⵢⵉⵡⵏ,ⵢⴰⵏ ⵙⴳ ⵉⴽⵯⵍⴰⵏ, ⵉⵔⴱⴰ ⴰⵏⴰⵎⴽ ⵏ ⵓⴽⵍⵓ ⵏ ⵜⵣⴳⵣⵓⵜⴰⵣⴳⵣⴰⵡ, ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ, DGLAI.
ⴰⵣⵡⵍ ⵏ ⵓⴷⵍⵉⵙ ⵉⵍⴽⵎⵉⵎⵥ ⴰⵣⴳⵣⴰⵡ, ⵉⵏⵏⵓⵕⵥⵎ ⵅⴼ ⵎⵏⵏⴰⵡⵜ ⵜⵖⵓⵔⵉⵡⵉⵏ ⵜⵉⵙⵏⵉⵍⵙⵉⵏ ⴷ ⵜⴼⵍⵙⴰⴼⵉⵏ, ⴳⵉⵙ  ⵙⵏⴰⵜ ⵜⴳⵓⵔⵉⵡⵉⵏ ⵏ ⵓⵏⵏⵓⵕⵥⵎ; ⵉⵍⴽⵎⵉⵎⵣ ⴷ, ⴰⵣⴳⵣⴰⵡ, ⵔⴱⴰⵏ ⵉⵏⵓⵎⴰⴽ ⵉⵏⵎⴳⴰⵍⵏ; ⴰⵏⴰⵎⴽ ⵏⵓⵊⴷⴰⵔ ⴷ ⵜⵎⵜⵜⴰⵏⵜ ⴷ ⵓⵎⵏⴷⵓ ⵍⵍⵉ ⵜⵔⴱⴰ ⵜⴳⵓⵔⵉ ⵏ ⵉⵍⴽⵎⵉⵎⵣ, ⴷ ⵓⵏⴰⵎⴽ ⵏ ⵜⵓⴷⵔⵜ ⴷ ⵉⵍⵉ ⴷ ⵓⵙⵎⴰⵢⵏⵓ ⵍⵍⵉ ⵉⵔⴱⴰ ⵓⴼⵔⵉⵙ ⴰⵣⴳⵣⴰⵡ, ⵜⴰⵖⴰⵡⵙⴰ ⵍⵍⵉ ⴰⵖ ⵢⴰⴽⴽⴰⵏ ⵜⴰⵢⵢⵓⴳⴰ ⵏ ⵜⴰⵎⵜⵜⴰⵏⵜ/ⵜⵓⴷⵔⵜ ⵏⵏⴰ ⵢⴰⴽⴽⴰⵏ ⵉⵏⵓⵎⴰⴽ ⵏ ⵓⵎⵡⴰⵜ ⴷ ⵜⵍⴰⵍⵉⵜ ⴷ ⵓⵙⵎⴰⵢⵏⵓ. ⴰⵡⵏⵏⵉ ⵉⵍⴽⵎⵉⵎⵥ ⴰⵣⴳⵣⴰⵡⴰⵔ ⴰⵖ ⵏⵏ ⵉⵍⵎⵎⴰ ⵉⵙⵙⴰⵥ ⵉ ⵉⵏⵓⵎⴰⴽ ⴰⵎ ⵜⴰⵎⵜⵜⴰⵏⵜ ⵉⵜⵜⴰⵔⵓⵏ ⵜⵓⴷⵔⵜ, ⵏⵉⵖ ⵜⵓⴷⵔⵜ ⴷ ⵉⵜⵜⵍⴰⵍⵏ ⴳ ⵓⴳⵏⵙ ⵏ ⵜⵎⵜⵜⴰⵏⵜ.

 ⵜⵓⵜⵍⴰⵢⵜ 
ⵜⵜⵢⴰⵔⴰⵏ ⵉⴹⵕⵉⵚⵏ ⵏ ⵓⴷⵍⵉⵙ ⵙ ⵢⴰⵜ ⵜⵓⵜⵍⴰⵢⵜ ⵉⵎⵎⵉⵎⵏ ⵉⵣⴷⴷⵉⴳⵏ, ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵜⴰⵏⴰⵡⴰⵢⵜ ⵏ ⵍⵎⵖⵔⵉⴱ, ⵏⵏⴰ ⵉⵙⵓⵔⵏ ⵅⴼ ⵜⵓⵚⴽⵉⵡⵉⵏ ⵜⵉⵏⵊⵕⵓⵎⵉⵏ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵏ ⵢⵉⴼⴼⵓⵙ, ⵎⴽ ⵍⵍⵉ ⵏⵏ ⵜⵕⵥⵎ ⵢⴰⵏ ⵓⵙⴽⵙⵍ ⵅⴼ ⵜⵓⵙⵙⵏⴰ ⴷ ⵜⴷⵍⵙⴰ ⵜⴰⴷⵖⵔⴰⵏⵜ ⵏ ⵉⴷⴰⵡⴽⵏⵙⵓⵙ, ⵖⵉⵍⵍⵉ ⴳ ⵜⴳⵎⴰ ⵜⵎⴰⵔⴰⵜ, ⵙⵍⴰⵡⴰⵏⵜ ⴰⴽⴽⵯ ⴳ ⵎⴰ ⵉⵣⴷⵉⵏ ⴷ ⵓⵎⴰⵡⴰⵍ ⵏⵏⴰ ⵜⵙⵎⵔⵙ ⵜⵎⴰⵔⴰⵜ ⴳ ⵜⵎⴷⵢⴰⵣⵉⵏ ⵏⵏⵙ ⵙ ⵜⵎⴰⵎⴽⵜ ⵉⵛⵏⴰⵏ.

ⴳ ⵎⴰ ⴰⴷ ⴷ ⵉⴷⴷⴰⵏ, ⵢⴰⵏ ⵓⵎⴷⵢⴰ ⵏ ⵜⵓⵜⵍⴰⵢⵜ ⵏ ⵓⴷⵍⵉⵙ ⵙⴳ ⵜⵎⴷⵢⴰⵣⵜ ⵜⵉⵙ ⴽⵕⴰⴹⵜ, ⵜⴰⵙⵏⴰ ⵜⵥⴰⵜ, ⵏⵏⴰ ⵉⵜⵜⵓⵣⵡⵍⵏ ⵙ ⵎⵔⴰ ⴷ ⵓⵔ ⴽⵢⵢⵉⵏ:
ⵎⵔⴰ ⴷ ⵓⵔ ⴽⵢⵢⵉⵏ
ⵎⴰⵏⵉ ⵖ ⵢⵓⴼⴰ ⵡⵓⵍ
ⴰⴷ ⵢⴰⵏⴼ ⵉ ⵜⴳⵓⴹⵉ
ⵎⴰⵏⵉ ⵖ ⵢⵓⴼⴰ ⵓⴳⵍⵍⵉⴷ
ⴰⴷ ⵢⴰⵏⴼ ⵉ ⵜⴹⵓⵕⵉ
ⵎⴰⵏⵉ ⵖ ⵉⵙⵙⵏ ⵢⴰⴷⵍⵍⵉ
ⵉⵙ ⴰⴽⴽⵯ ⵜⵍⵍⴰ ⵜⵥⵓⴹⵉ
 ⴰⵙⴽⴽⵉⵍ 
ⵉⵜⵜⵢⴰⵔⴰ ⵓⴷⵍⵉⵙ ⵉⵍⴽⵎⵉⵎⵥ ⴰⵣⴳⵣⴰⵡ ⵙ ⵢⴰⵏ ⵓⵙⴽⴽⵉⵍ: ⴰⵙⴽⴽⵉⵍ ⴰⵍⴰⵜⵉⵏⵉ ⵏ ⵜⵎⴰⵣⵉⵖⵜ. ⵉⵜⵜⵢⴰⵔⴰ ⵙ ⵜⵖⴰⵔⴰⵙⵜ ⵉⵣⵔⴽⵏ ⵉ ⵉⵍⵓⴳⵏⵏ ⵏ ⵓⵙⵏⵎⴰⵔⵔⴰ, ⵖⵉⴽⵍⵍⵉ ⵉⵣⵔⴽ ⵉ ⵉⵍⴳⴰⵎⵏ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵎⴽ ⵍⵍⵉ ⵜⵏ ⵉⵙⵔⵙ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ.

 ⵜⵓⵎⴰⵢⵜ 
ⵢⵓⵎⴰ ⵓⴷⵍⵉⵙ ⵏ ⵉⵍⴽⵎⵉⵎⵥ ⴰⵣⴳⵣⴰⵡ ⴳⵔ ⵜⴰⵙⵏⵉⵡⵉⵏ ⵏⵏⵙ ⵜⵥⴰ ⴷ ⵎⵔⴰⵡⵜ ⵏ ⵜⵎⴷⵢⴰⵣⵜ ⵏⵏⴰ ⵏⵏ ⵉⴳⴳⵔⵏ ⵉ ⵉⵙⵏⵜⴰⵍ ⵉⵎⵢⴰⵏⴰⵡⵏ.
ⵎⴽ ⵍⵍⵉ ⵉⵎⵎⴰⵍ ⵓⵙⴳⴱⵔ ⵏ ⵓⴷⵍⵉⵙ, ⵏⵏⴰ ⵏⵜⵜⴰⴼⴰ ⴳ ⵜⴰⵙⵏⴰ ⵜⵉⵙ ⴽⵕⴰⴹ ⵡⴰⴳⵏⴰⵔⵏ ⴷ ⵎⵔⴰⵡ (70) ; ⵜⵉⵎⴷⵢⴰⵣⵉⵏ ⵏ ⵜⵡⵛⴽⵉⵏⵜ ⴰⴷ ⵔⴱⴰⵏⵜ ⵉⵣⵡⴰⵍ ⴷ ⵉⴷⴷⴰⵏ ⵙ ⵜⵡⴰⵍⴰ: 
 ⵕⵎⵉⵖ 
 ⴳⵉⵖ…
 ⵎⵔⴰ ⴷ ⵓⵔ ⴽⵢⵢⵉⵏ
 ⵉⵖ
 ⵉⵖⴷ ⵎⵍⵍⵉⵍⵏ
 ⴰⵃⵡⴰⵛ ⵉⵏⵓ ⴷ ⵡⵉⵏ ⵉⵅⴼ ⵉⵏⵓ
 ⴰⵏⴳⵍⵓⵙ ⵉⵏⵓ
 ⵜⴰⵢⵔⵉ ⵏ ⵉⴳⵏⵏⴰ
 ⵜⴰⴷⵍⴰ ⵏ ⵉⴽⵜⵜⴰⵢⵏ
 ⵎⴰⵅ
 ⴰⵇⵇⴰ ⵏ ⵜⵉⵙⵏⵜ
 ⵉⴳⴳⵓⵍⵍ ⵓⵔ ⴽⵎ ⴼⴼⴰⵍⵖ
 ⵜⴰⴳⵯⵎⴰⵔⵜ
 ⴰⵙⴰⴼⴰⵔ
 ⵓⴼⴼ !
 ⴽⵎⵎⵉⵏ
 ⵉⵙ ⴷ ⴰ ⵉⵎⵎⵉ
 ⵎⴰⵏⵎⴽ ⴽ ⵓⵔ ⵜⵜⵉⵔⵉⵖ
 ⵎⴰⵏⵉ ⴳⵉⵖ… ⵎⴰⵏⵉ ⵔⵉⵖ ?

ⵜⵓⵚⴽⵉⵡⵜ ⵏ ⵉⵣⵡⴰⵍ ⴰⴷ, ⵜⴱⴹⴰ ⵅⴼ ⵎⵏⵏⴰⵡ ⵡⴰⵏⴰⵡⵏ : ⴷⴰ ⴳⵉⵙ ⵏⵜⵜⴰⴼⴰ ⵉⵣⵡⴰⵍ ⵉⴳⴰⵏ ⵖⴰⵙ ⵢⴰⵜ ⵜⴳⵓⵔⵉ ⵏⵖ ⵢⴰⵏ ⵓⴼⵔⴷⵉⵙ ⵣⵓⵏ ⴷ : ⵕⵎⵉⵖ, ⴳⵉⵖ, ⵉⵖ, ⵎⴰⵅ, ⵜⴰⴳⵯⵎⴰⵔⵜ, ⴰⵙⴰⴼⴰⵔ, ⵓⴼⴼ, ⴽⵎⵎⵉⵏ. ⵉⴼⵔⴷⵉⵙⵏ ⴰⴷ ⴱⴹⴰⵏ ⵅⴼ ⵎⵏⵏⴰⵡ ⵡⴰⵏⴰⵡⵏ ⵏ ⵜⴳⵓⵔⵉ, ⴳⵉⵙⵏ : ⴰⵎⵢⴰⴳ ⴰⵎ : ⵕⵎⵉⵖ ; ⴰⵙⵙⴰⵖ ⴰⵎ : ⵜⴰⴳⵯⵎⴰⵔⵜ ; ⵜⴰⵙⵖⵓⵏⵜ ⴰⵎ : ⵉⵖ ; ⴰⵙⵇⵙⴰⵢ ⴰⵎ : ⵎⴰⵅ ; ⴷ ⵓⵎⵇⵇⵉⵎ ⵓⴷⵎⴰⵡⴰⵏ ⴰⵎ : ⴽⵎⵎⵉⵏ.

ⵎⴽ ⵍⵍⵉ ⵏⵜⵜⴰⴼⴰ ⵓⵍⴰ ⵉⵣⵡⴰⵍ ⵉⵜⵜⵓⵚⴽⴰⵏ ⴳ ⵜⵡⵉⵍⴰ ⵏ ⵜⴳⵔⵓⵎⵎⴰ ⵏ ⵜⴳⵓⵔⵉⵡⵉⵏ, ⵣⵓⵏ ⴷ : ⵎⵔⴰ ⴷ ⵓⵔ ⴽⵢⵢⵉⵏ, ⵉⵖⴷ ⵎⵍⵍⵓⵍⵏ, ⴰⵃⵡⴰⵛ ⵉⵏⵓ ⴷ ⵡⵉⵏ ⵉⵅⴼ ⵉⵏⵓ, ⴰⵏⴳⵍⵓⵙ ⵉⵏⵓ, ⵜⴰⵢⵔⵉ ⵏ ⵉⴳⵏⵏⴰ, ⵜⴰⴷⵍⴰ ⵏ ⵉⴽⵜⵜⴰⵢⵏ, ⴰⵇⵇⴰ ⵏ ⵜⵉⵙⵏⵜ, ⵉⴳⴳⵓⵍⵍ ⵓⵔ ⴽⵎ ⴼⴼⴰⵍⵖ, ⵉⵙ ⴷ ⴰ ⵉⵎⵎⵉ, ⵎⴰⵏⵎⴽ ⴽ ⵓⵔ ⵜⵜⵉⵔⵉⵖ, ⵎⴰⵏⵉ ⴳⵉⵖ… ⵎⴰⵏⵉ ⵔⵉⵖ ?ⴰⵏⴰⵡ ⴰⴷ ⵡⵉⵙ ⵙⵉⵏ ⵏ ⵉⵣⵡⴰⵍ, ⴷⴰ ⴳⵉⵙ ⵏⵜⵜⴰⴼⴰ ⵎⵏⵏⴰⵡⵜ ⵜⵡⵉⵍⴰⵜⵉⵏ, ⵙⴳⵉⵙⵏⵜ ⵜⴰⴳⵔⵓⵎⵎⴰ ⵜⴰⵙⵎⴰⵡⴰⵏⵜ; ⵣⵓⵏ ⴷ: ⵉⵖⴷ ⵎⵍⵍⵓⵍⵏ. ⵜⴰⴳⵔⵓⵎⵎⴰ ⵜⴰⵎⵢⴰⴳⴰⵏⵜ, ⴰⵎ:ⵉⴳⴳⵓⵍⵍ ⵓⵔ ⴽⵎ ⴼⴼⴰⵍⵖ. ⵖⵉⴽⵍⵍⵉ ⴳⵉⵙ ⵏⵜⵜⴰⴼⴰ ⵜⴰⵡⵉⵍⴰ ⵜⴰⵙⵇⵙⴰⵢⵜ, ⵣⵓⵏ ⴷ:ⵎⴰⵏⵉ ⴳⵉⵖ… ⵎⴰⵏⵉ ⵔⵉⵖ ? ⵉⴷⵍⵉⵙⵏ 
ⵙⴳ ⵓⵙⴳⴳⵯⴰⵙ ⵏ 2013 ⵍⵍⵉ ⴳ ⴷ ⵉⵍⴰⵍ ⵓⴷⵍⵉⵙ ⴰⵎⵣⵡⴰⵔⵓ ⵏ ⵜⵎⴰⵔⴰⵜ ⵎⵍⵄⵉⴷ ⵍⵄⴷⵏⴰⵏⵉ ⴰⵔ ⵖⵉⵍⴰⴷ, ⴼⴼⵓⵖⵏ ⴰⵙ ⴷ ⵜⴰⵎ ⵉⴷⵍⵉⵙⵏⴱⴰⵕⴱⴰⵕⴰ ⵜⵉⴼⴰⵡⵜ ⵓⵎⵓⵃ, ⵎⵍⵄⵉⴷ ⵍⵄⴷⵏⴰⵏⵉ, ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ, 2023. ⵏⵏⴰ ⵉⴷⵍⵏ ⴽⵕⴰⴹ ⵉⴳⵔⴰⵏ ⵏ ⵜⵙⴽⵍⴰ; ⵉⴳⵔ ⵏ ⵜⵎⴷⵢⴰⵣⵜ, ⵉⴳⵔ ⵏ ⵡⵓⵏⴳⴰⵍ ⴷ ⵢⵉⴳⵔ ⵏ ⵓⵙⵓⵖⵍ, ⵎⴽ ⵍⵍⵉ ⴰⵖ ⵜⵎⵎⴰⵍ ⵜⴰⵙⵏⴰ ⵜⵉⵙ ⴽⴽⵓⵥⵜ ⵏ ⵜⵖⴰⵔⵉⴼⵜ ⵏ ⵡⵓⵏⴳⴰⵍ ⵏⵏⵙ ⴱⴰⵕⴱⴰⵕⴰ ⵜⵉⴼⴰⵡⵜ ⵓⵎⵓⵃ ⵏⵏⴰ ⴷ ⵉⴼⴼⵓⵖⵏ ⴳ ⵓⵙⴳⴳⵯⴰⵙ ⵏ 2023 :
 ⴳ ⵢⵉⴳⵔ ⵏ ⵜⵎⴷⵢⴰⵣⵜ
ⵜⵓⵔⴰ ⵙⵉⵏ ⵉⴷⵍⵉⵙⵏ:
 ⵉⵍⴽⵎⵉⵎⵥ ⴰⵣⴳⵣⴰⵡ, ⵙⴳ ⵜⵥⵕⵉⴳⵉⵏ ⵏ ⵜⵣⵍⵖⴰ ⵏ ⵜⵉⵔⵔⴰ, ⴳ ⵓⵙⴳⴳⵯⴰⵙ ⵏ 2013 
 ⵜⴰⵔⵉⴽⵜ ⵏ ⵜⴼⵉⴷⵉ, ⵙⴳ ⵜⵥⵕⵉⴳⵉⵏ ⵏ ⵜⵣⵍⵖⴰ ⵏ ⵜⵉⵔⵔⴰ, ⴳ ⵓⵙⴳⴳⵯⴰⵙ ⵏ 2017
 ⴳ ⵢⵉⴳⵔ ⵏ ⵡⵓⵏⴳⴰⵍ
ⴷⴰⵔⵙ ⴽⴽⵓⵥ ⵉⴷⵍⵉⵙⵏ:
 ⵀⴰ ⵜⵓⴷⵔⵜ... ⵀⴰⴷ ⴰⵎⴰⵔⴳ ⵏⵏⵙ, ⵙⴳ ⵜⵥⵕⵉⴳⵉⵏ ⵏ ⵜⵣⵍⵖⴰ ⵏ ⵜⵉⵔⵔⴰ, ⴳ ⵓⵙⴳⴳⵯⴰⵙ ⵏ 2015
 ⵉⵏⴰⴹⴰⵏ ⵏ ⵡⴰⴹⴰⵏ, ⴳ ⵓⵙⴳⴳⵯⴰⵙ ⵏ 2018, ⵙⴳ ⵜⵥⵕⵉⴳⵉⵏ ⵏ ⵜⵣⵍⵖⴰ ⵏ ⵜⵉⵔⵔⴰ
 ⴰⴷⵉⵙ ⵏ ⵡⵓⵛⵛⵏ, ⵙⴳ ⵜⵥⵕⵉⴳⵉⵏ ⵏ ⵜⵣⵍⵖⴰ ⵏ ⵜⵉⵔⵔⴰ, ⴳ ⵓⵙⴳⴳⵯⴰⵙ ⵏ 2020
 ⴱⴰⵕⴱⴰⵕⴰ ⵜⵉⴼⴰⵡⵜ ⵓⵎⵓⵃ, ⵙⴳ ⵜⵥⵕⵉⴳⵉⵏ ⵏ ⵜⵣⵍⵖⴰ ⵏ ⵜⵉⵔⵔⴰ, ⴳ ⵓⵙⴳⴳⵯⴰⵙ ⵏ 2023
ⴳ ⵢⵉⴳⵔ ⵏ ⵓⵙⵓⵖⵍ
ⵜⵙⵙⵓⴼⵖ ⴷ ⵙⵉⵏ ⵉⴷⵍⵉⵙⵏ:
 ⵜⴰⵎⵙⴽⵙⴰⵍⵜ ⵏ ⵓⴽⵔⵉⵎ, ⴳ ⵓⵙⴳⴳⵯⴰⵙ ⵏ 2017, ⵙⴳ ⵜⵥⵕⵉⴳⵉⵏ ⵏ ⵜⵣⵍⵖⴰ ⵏ ⵜⵉⵔⵔⴰ
 ⵜⴰⴳⴷⵓⴷⴰ ⵏ ⵉⵎⵓⴷⴰⵔ, (ⵏⵜⵜⴰⵜ ⴷ ⵊⴰⵎⵉⵍⴰ ⵉⵔⵉⵣⵉ) , ⴰⵙⵓⵖⵍ ⵏ animal farm ⵏ ⵊⵓⵕⵊ ⵓⵔⵡⵉⵍⵍ (ⵙ ⵜⵏⴳⵍⵉⵣⵜ George Orwell) ⴳ ⵓⵙⴳⴳⵯⴰⵙ ⵏ 2018, ⵙⴳ ⵜⵥⵕⵉⴳⵉⵏ ⵏ ⵜⵣⵍⵖⴰ ⵏ ⵜⵉⵔⵔⴰ

 ⵜⵉⵙⵎⵖⵓⵔⵉⵏ 
ⵜⵓⵎⵥ ⵜⵎⴰⵔⴰⵜ ⵜⴰⵎⴰⵣⵉⵖⵜ ⵎⵍⵄⵉⴷ ⵍⵄⴷⵏⴰⵏⵉ ⴽⵉⴳⴰⵏ ⵏ ⵜⵙⵎⵖⵓⵔⵉⵏ ⵜⵉⵙⴽⵍⴰⵏⵉⵏⴽⵔⴰ ⴳ ⵜⵔⵉⴷⵉⵔⵜ ⵏ ⵜⵎⴰⵔⴰⵜ :
  ⵜⴰⵙⵎⵖⵓⵔⵜ ⵉⴼⴹ ⵏ ⵓⵎⴷⵢⴰⵣ ⴷ ⵜⵎⴷⵢⴰⵣⵜ ⵉ ⵓⵙⵏⴼⵍ, ⴰⵙⴳⴳⵯⴰⵙ ⵏ 2012
 ⵜⴰⵙⵎⵖⵓⵔⵜ ⵏ ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ, ⴰⵙⴳⴳⵯⴰⵙ ⵏ 2013, ⵙ ⵜⴰⴷⵍⴰ ⵏ ⵜⵎⴷⵢⴰⵣⵉⵏ ⵉⵍⴽⵎⵉⵎⵥ ⴰⵣⴳⵣⴰⵡⵜⴰⵙⵎⵖⵓⵔⵜ ⵏ ⵜⵉⵔⵔⴰ, 2013
 ⵜⴰⵙⵎⵖⵓⵔⵜ ⵏ ⵍⵃⵓⵙⴰⵢⵏ ⵊⴰⵏⵟⵉ ⵜⴰⵏⵙⵙⵔⵇⴱⵜ ⵏ ⵓⵙⵏⴼⵍⵓⵍ ⴰⵎⴰⵣⵉⵖ, ⴰⵙⴳⴳⵯⴰⵙ ⵏ 2015
 ⵜⴰⵙⵎⵖⵓⵔⵜ ⵎⵓⵃⵎⵎⴰⴷ ⵅⴰⵢⵔ ⴷⴷⵉⵏ ⵏ ⵓⵙⵏⴼⵍⵓⵍ ⴰⵎⴰⵍⵍⴰⵙ, ⴰⵙⴳⴳⵯⴰⵙ ⵏ 2019
 ⵜⴰⵙⵎⵖⵓⵔⵜ ⵏ ⵍⵎⵖⵔⵉⴱ ⵉ ⵓⴷⵍⵉⵙⵜⴰⴼⵓⴳⵍⴰ ⵏ ⵜⵉⴽⴽⵉ ⵏⵜⵙⵎⵖⵓⵔⵜ ⵏ ⵍⵎⵖⵔⵉⴱ ⵉ ⵓⴷⵍⵉⵙ + ⴰⵏⵎⵎⴰⵍ ⵏ ⵜⵙⵎⵖⵓⵔⵜ, 2019, ⴰⵏⴰⵡ ⵏ ⵓⵙⵏⴼⵍⵓⵍ ⴰⵙⴽⵍⴰⵏ ⴰⵎⴰⵣⵉⵖ, ⴰⵙⴳⴳⵯⴰⵙ ⵏ 2019, ⵙ ⵡⵓⵏⴳⴰⵍ ⵏⵏⵙ ⵉⵏⴰⴹⴰⵏ ⵏ ⵡⴰⴹⴰⵏ''ⵜⴰⵙⵎⵖⵓⵔⵜ ⵏ ⵍⵎⵖⵔⵉⴱ ⵉ ⵓⴷⵍⵉⵙ, 2019ⵜⴰⵙⵎⵖⵓⵔⵜ ⵏ ⵍⵎⵖⵔⵉⴱ ⵉ ⵓⴷⵍⵉⵙ_ⵀⵉⵙⴱⵔⵉⵙ, 2019ⵜⴰⵙⵎⵖⵓⵔⵜ ⵏ ⵍⵎⵖⵔⵉⴱ ⵉ ⵓⴷⵍⵉⵙ_ⴰⵍⵉⵜⵜⵉⵃⴰⴷⴰⵏⴼⵓ, 2019.

 ⵥⵕ ⵓⴳⴳⴰⵔ 
 ⵎⵍⵄⵉⴷ ⵍⵄⴷⵏⴰⵏⵉ
 ⴽⵔⴰ ⵏ ⵜⴼⵔⴰⵙ 
 ⴰⵙⴷⴷⵉ ⵏ ⵢⵉⵖⴷ
 ⵜⴰⵎⵜⵜⴰⵏⵜ ⴰⴳⵯⵏⵙ ⵏ ⵓⵙⴼⵔⵓ
 ⵜⵓⵔⵜⵉⵜ ⵏ ⵉⵔⵉⵔ ⴷ ⵓⵔⴰⵔ
 ⴰⵡⴰⵍ ⵙ ⵜⵉⵔⵔⴰ
 ⵜⴰⵙⵎⵖⵓⵔⵜ ⵏ ⵍⵎⵖⵔⵉⴱ ⵉ ⵓⴷⵍⵉⵙ

 ⵉⵙⴰⵖⵓⵍⵏ